นาวิน เยาวพลกุล

ดร.นาวิน เยาวพลกุล (เกิด 8 กุมภาพันธ์ พ.ศ. 2522) หรือเรียกอีกชื่อว่า นาวิน ต้าร์ เป็นนักร้อง นักแสดง และอดีตอาจารย์ประจำภาควิชาเศรษฐศาสตร์ คณะเศรษฐศาสตร์ มหาวิทยาลัยเกษตรศาสตร์ ในอดีตเป็นนักร้องในสังกัดเมกเกอร์เฮด บริษัทแกรมมี่ (2540–2544)

ประวัติ 
นาวิน เยาวพลกุล เป็นบุตรชายและบุตรคนที่ 2 ของนายแพทย์ วิโรจน์ เยาวพลกุล และ ดาราน้อย เยาวพลกุล ที่มีอาชีพเป็นแม่บ้าน มีพี่น้อง 4 คน คือ นายแพทย์ดาวิน เยาวพลกุล, รินรดา เยาวพลกุล และธาวิน เยาวพลกุล

เริ่มต้นการศึกษาจากโรงเรียนอนุบาลผานิตา และศึกษาต่อที่โรงเรียนอนุบาลชนานันท์ และโรงเรียนสมถวิล ในช่วงที่เรียนระดับมัธยมศึกษาที่สาธิตปทุมวันและสาธิตประสานมิตรนั้น เขาเป็นเด็กที่เกเรจนมีปัญหากับโรงเรียน จนถูกไล่ออกจากโรงเรียนถึงสองครั้งจากโรงเรียนทั้งสอง แต่ด้วยการเอาชนะใจตน จึงทำให้เขาเอ็นทรานซ์ได้และจบการศึกษาระดับปริญญาตรี จากคณะเศรษฐศาสตร์ มหาวิทยาลัยเกษตรศาสตร์ ด้วยเกียรตินิยมอันดับหนึ่ง จากนั้นได้รับทุนอานันทมหิดลศึกษาต่อที่ สหรัฐอเมริกา โดยปริญญาโทศึกษาที่ มหาวิทยาลัยออริกอนสเตต และได้สำเร็จการศึกษาในระดับปริญญาเอก ที่ มหาวิทยาลัยแคลิฟอร์เนีย เดวิส

นาวิน ต้าร์ เป็นอาจารย์จากโควตาของคณะเศรษฐศาสตร์ที่ให้แก่นิสิตที่สำเร็จการศึกษาด้วยคะแนนเป็นอันดับที่ 1 ของรุ่น และได้ร่วมสอนวิชาเศรษฐศาสตร์จุลภาคและคณิตศาสตร์สำหรับนักเศรษฐศาสตร์ (Mathematics for Economists) ทั้งในภาคปกติและหลักสูตรนานาชาติด้วย

ปัจจุบัน นาวิน ต้าร์ ให้ความสนใจกับการแข่งขันไตรกีฬาเป็นพิเศษ โดยได้มีโอกาสเข้าร่วมแข่งขันไตรกีฬาทั้งในประเทศและต่างประเทศ

ชีวิตส่วนตัว
ด้านชีวิตส่วนตัวปัจจุบันสมรสกับ พัสวี พยัคฆบุตร (ชื่อเล่น : น้ำหวาน) เมื่อวันที่ 25 มีนาคม พ.ศ. 2560 ที่โรงแรมเพนนินซูล่า กรุงเทพ  ปัจจุบัน  “นาวิน” และภรรยาสาว “น้ำหวาน พัสวี” ได้ให้กำเนิดบุตรสาวและบุตรชายด้วยกัน 3 คน คนแรก มีชื่อว่า ด.ญ. พิณวา เยาวพลกุล (ชื่อเล่น: ลูก้า) ซึ่งเป็นภาษาอิตาลีแปลว่า แสงสว่าง ชื่อเล่นโดยมีที่มาจากการไปฮันนีมูนกับภรรยาสาวที่ประเทศอิตาลี และวันนั้นก็เป็นวันที่อิตาลีมีหิมะตกในรอบ 70 ปีด้วย ส่วนชื่อจริงใช้ชื่อว่า “พิณวา” ที่หมายถึงเสียงพิณที่เล่นเป็นสิ่งแรกของวงปี่พาทย์ คลอดเมื่อวันที่  เมื่อเวลาประมาณ 7.40น. ที่โรงพยาบาลบำรุงราษฎร์  คนที่ 2 มีชื่อว่า  ด.ญ. เมวา เยาวพลกุล (ชื่อเล่น : มาโก้) คลอดเมื่อวันที่ 30 เมษายน พ.ศ. 2563 คนที่ 3 มีชื่อว่า ด.ช. ภาวิน เยาวพลกุล (ชื่อเล่น : ไมกี้) คลอดเมื่อวันที่ 12 กันยายน พ.ศ. 2566

ผลงานวิชาการ 
 Post–Uruguay Round price linkages between developed and developing countries: the case of rice and wheat markets.

ผลงานบันเทิง

ผลงานอัลบั้ม 

อัลบั้มพิเศษ
 ปี 2542 เพลง 3 เศร้า (นาวิน ตาร์ /แมทธิว ดีน /ไบรโอนี่)
 ปี 2554 เพลง รักแท้หรือคนแก้เหงา อัลบั้ม Love Status
 ปี 2552 เพลง รักเธอสุดหัวใจ และ เก็บใจ เพลงประกอบละคร แม่หญิง
 ปี 2557 เพลง ลูกไม้ของพ่อ เพลงประกอบละคร ลูกไม้ของพ่อ

คอนเสิร์ต 

 คอนเสิร์ต Teens For Clean Air (5 ธันวาคม 2540)
คอนเสิร์ต Earth Day (เมษายน 2542)
 คอนเสิร์ต พลังแผ่นดิน (20 พฤศจิกายน 2542)
คอนเสิร์ต เลิฟ มากมาย (11-12 กรกฎาคม 2552)
คอนเสิร์ต "Green Concert#12 Greenwave's The Greatest Songs (26 - 27 กันยายน 2552)
คอนเสิร์ต Golf & Bike Fest 2014 (28 กุมภาพันธ์ - 1 มีนาคม 2557)
คอนเสิร์ต Phuket Tasty Fest 2016 (9 กันยายน 2559)
คอนเสิร์ต HAPPY FACE TIVAL” ตอน “PARTY REUNION CONCERT (31 สิงหาคม 2556)
คอนเสิร์ต Cassette Festival 2 (24 - 25 กันยายน 2565)
คอนเสิร์ต GRAMMY X RS (29 กรกฏาคม - 29 ตุลาคม 2566)

ผลงานละครโทรทัศน์

ละครสั้น 
 club friday the series moments & memories รักนี้...ไม่มีลืม ตอน รักแรกครั้งสุดท้าย ช่องวัน (2566)

ผลงานภาพยนตร์ 
 The Innocent Killer รักอันตราย คนอันตราย (2006) รับบท ...คิม
 บังเอิญ .... รักไม่สิ้นสุด (2009)  รับบท ...ขจร
 Single Lady เพราะเคยมีแฟน (2015)  รับบท ...เคน
 คนอกหัก LoveH2O (2015)  รับบท ...โจ
 บุปผาอาริกาโตะ (2016)

มิวสิกวิดีโอ

พิธีกร
ความจริงไม่ตาย Thaipbs

รางวัลที่ได้รับ 
 20 กันยายน 2543 รางวัลเยาวชนดีเด่นแห่งชาติ สาขาการศึกษาและวิชาการ ของสำนักงานคณะกรรมการส่งเสริมและประสานงานเยาวชนแห่งชาติ (สยช.)

อ้างอิง

แหล่งข้อมูลอื่น 
 
 

บุคคลจากคณะเศรษฐศาสตร์ มหาวิทยาลัยเกษตรศาสตร์
บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักร้องชายชาวไทย
นักไตรกีฬาชายชาวไทย
อาจารย์คณะเศรษฐศาสตร์
บุคคลจากกรุงเทพมหานคร‎‎
ศิลปินสังกัดจีเอ็มเอ็ม แกรมมี่
ศิลปินที่เป็นแนวร่วมกปปส.